Document ID: /roh_data/filtered/fineweb-2-filterrobots_roh.jsonl.gz/63238

Intermediatur d’ONU s’inscuntra cun al-Assad
11.54
En la Siria è l'intermediader spezial da l'ONU Lakhdar Brahimi s'inscuntrà cun il president Bashar al-Assad. Quai tenor rapports da l'agentura da novitads statala sirica. Dapi gievgia è Brahimi en la Sira per discurs cun tut las partidas dal conflict.
Gia discurrì ha el cun il minister da l'exteriur Walid al-Muallim. Davart dal cuntegn dals discurs n'è anc nagut enconuschent.
Dapi l'emprim da settember è Brahimi en l'uffizi ch'el ha surprendì da Kofi Annan. Suenter quests discurs vul Brahimi suttametter a l'ONU ses plan per finir il conflict en la Siria, nua che opposiziun e regenza han cumbats violents dapi 18 mais. Cun ina schliaziun sperta na quinta Brahimi dentant betg. (sd/sda)